ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెట్ సీజన్  2020-21కిగాను కనీస మద్దతు ధరల ప్రకారం చేపట్టిన సేకరణ కార్యక్రమాలు.
కొనసాగుతున్న వరిధాన్యం, పప్పు దినుసులు, నూనె విత్తనాలు, విత్తన పత్తి సేకరణ.
ప్రస్తుత కెఎంఎస్ లో 262.32 ఎల్ ఎంటి కి పైగా వరిధాన్య సేకరణ. గత ఏడాదితో పోలిస్తే 20.80 శాతం అధికం.
గత ఏడాది చేసినట్టుగానే ఈ సారి కూడా ఖరీప్ మార్కెట్ సీజన్ 2020-21 లో కనీస మద్దతు ధరల ప్రకారం... ఆయా పంటల్ని కేంద్ర ప్రభుత్వం రైతులదగ్గరనుంచి సేకరిస్తోంది.
పంజాబ్, హర్యానా, ఉత్తరప్రదేశ్, తెలంగాణ, ఉత్తరాఖండ్, తమిళనాడు, ఛండీగడ్, జమ్ము కశ్మీర్, కేరళ, గుజరాత్, ఆంధ్రప్రదేశ్ రాష్ట్రాల్లో వరిధాన్య సేకరణ ఎలాంటి అవాంతరాలు లేకుండా కొనసాగుతోంది. నవంబర్ 10 నాటికి 262.32 ఎల్ ఎంటి వరిధాన్యాన్ని సేకరించడం జరిగింది. ఇది గత ఏడాది ఇదే సమయంతో పోల్చితే 20.80 శాతం అధికం. సేకరించిన 262.32 ఎల్ ఎంటి ధాన్యంలో ఒక్క పంజాబునుంచే 185.33 ఎల్ ఎం టి ధాన్యం సేకరించడం జరిగింది. ఇది మొత్తం సేకరణలో 70.65 శాతం.
ప్రస్తుతం కొనసాగుతున్న పంటల సేకరణద్వారా 22.21 లక్షల మంది రైతులు లబ్ధి పొందారు. ఇందుకోసం కనీస మద్దతు ధరల ప్రకారం రూ. 49, 527. 36 కోట్లు ఖర్చు చేశారు.
తమిళనాడు, కర్నాటక, మహరాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిషా, రాజస్థాన్, ఆంధ్రప్రదేశ్
రాష్ట్రాలు చేసిన ప్రతిపాదనల ప్రకారం 45. 10 ఎల్ ఎంటి పప్పు ధాన్యాలు,నూనె విత్తనాలను ఈ ఖరీఫ్ మార్కెట్ సీజన్లో సేకరించడానికి గాను కేంద్ర ఆమోదం తెలిపింది. ధరల మద్దతు పథకం  కింద ఈ సేకరణ చేస్తారు. అంతే కాదు 1.23 ఎల్ ఎం టి కొబ్బరిని ఆంధ్రప్రదేశ్, కర్నాటక, తమిళనాడు, కేరళ రాష్ట్రాలనుంచి సేకరించడానికిగాను కేంద్రం అనుమతినిచ్చింది. మిగిలిన రాష్ట్రాలు, కేంద్రపాలిత ప్రాంతాల విషయంలో ప్రతిపాదనలు అందగానే అక్కడ కూడా పప్పుధాన్యాలు, నూనె గింజలు, కొబ్బరి పంటల్ని పిఎస్ ఎస్ కింద సేకరిస్తారు. పేర్లు నమోదు చేసుకున్న రైతుల దగ్గరనుంచి నేరుగా 2020-21 సంవత్సరానికిగాను కొనుగోలు చేస్తారు. ప్రభుత్వం ప్రకటించిన మద్దతు ధరలకన్నా తక్కువ ధర పలికే పంటల విషయంలో కూడా ఆయా రాష్ట్రాలు ఎంపిక చేసిన సేకరణ సంస్థల ద్వారా కేంద్ర సేకరణ సంస్థలు ఈ కొనుగోలు చేస్తాయి.
ఈ నెల 10వ తేదీ నాటికి ప్రభుత్వ సేకరణ సంస్థలు 50055.63 ఎంటి పెసలు, మినుములు పల్లీ, సోయాబీన్ పంటల్ని తమిళనాడు, మహారాష్ట్ర, ఉగజరాత్, హర్యానా, రాజస్థాన్ రాష్ట్రాల్లో సేకరించడం జరిగింది.
అదే విధంగా ఈ నెల 10 నాటికి కర్నాటక, తమిళనాడు రాష్ట్రాల్లో 5089 ఎంటి కొబ్బరిని సేకరించడం జరిగింది. ఈ విషయంలో ఇదే సమయానికి గత ఏడాదిలో 293.34 ఎంటి కొబ్బరి సేకరించడం జరిగింది.
పంజాబ్, హర్యానా, రాజస్థాన్, మధ్యప్రదేశ్, తెలంగాణ, ఆంధ్రప్రదేశ్, మహారాష్ట్ర, గుజరాత్ రాష్ట్రాల్లో విత్తన పత్తి సేకరణ ఎలాంటి ఇబ్బందులు లేకుండా కొనసాగుతోంది. ఈ నెల 10వ తేదీనాటికి 1237172 పత్తి బేళ్లను సేకరించారు. వీటి విలువ రూ. 3514. 88 కోట్లు. తద్వారా 241833 మంది రైతులు లబ్ధి పొందారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 202.79 కోట్ల డోసులు  అందించారు
గత 24 గంటల్లో 27,37,235 డోసులు అందించారు
దేశవ్యాప్త క్రియాశీల కేసుల సంఖ్య 1,45,026
మొత్తం కేసుల్లో క్రియాశీల కేసులు 0.33%
ప్రస్తుత రికవరీ రేటు 98.47%
గత 24 గంటల్లో 20,742 మంది కోలుకున్నారు. దీంతో, కోలుకున్నవారి మొత్తం సంఖ్య 4,32,67,571 కు పెరిగింది.
గత 24 గంటల్లో 18,313 కొత్త కేసులు నమోదయ్యాయి.
రోజువారీ పాజిటివిటీ రేటు 4.31%
వారపు పాజిటివిటీ రేటు 4.57%
గత 24 గంటల్లో చేసిన 4,25,337 కొవిడ్ పరీక్షలతో కలిపి ఇప్పటివరకు 87.36 కోట్ల పరీక్షలు చేశారు.
విదేశీ వ్యవహారాల మంత్రిత్వ శాఖ
సైబర్ సెక్యూరిటీ రంగంలో సహకారానికి ఉద్దేశించిన ఒప్పందం పై భారతదేశం, జపాన్ సంతకాలు
భారతదేశం, జపాన్ సైబర్ సెక్యూరిటీ రంగం లో సహకారానికి ఉద్దేశించిన ఒక ఒప్పందాన్ని  కుదుర్చుకోవడానికి గాను అవసరమైన సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఒప్పందం  రెండు పక్షాల ప్రయోజనాలు ముడిపడి ఉండే రంగాల్లో సహకారాన్ని ఇనుమడింపచేసుకొనేందుకు తోడ్పడనుంది. ఉభయ పక్షాల ప్రయోజనాలు ఇమిడి ఉన్న రంగాల్లో..సైబర్ జగతి, కీలక మౌలిక సదుపాయాల పరిరక్షణ, సాంకేతికతలకు సంబంధించిన సహకారం; సైబర్ భద్రత కు ఎదురయ్యే ముప్పుల/ అటువంటి ఘటనల, సైబర్ ప్రపంచం లో దురుద్దేశపూర్వక చర్యల తాలూకు సమాచారాన్ని, అలాగే సైబర్ రంగంలో నూతనంగా ఆవిర్భవిస్తున్న కార్యకలాపాలను గురించి రెండు దేశాలు ఒక దేశానికి మరొక దేశం పరస్పరం వెల్లడించుకోవడం తో పాటు అటువంటి దాడులను దీటుగా నిలువరించగలిగిన అభ్యాసాలను ఒక పక్షానికి మరొక పక్షం ఇచ్చి, పుచ్చుకోవడం; ఇన్ఫర్మేషన్ కమ్యూనికేషన్ టెక్నాలజీ  కి సంబంధించిన మౌలిక సదుపాయాల భద్రతకు ఎదురయ్యే సైబర్ బెదరింపులను తగ్గించడంలో ఆచరణాత్మక సహకారానికి ఉద్దేశించిన యంత్రాంగాలను రెండు దేశాలు కలసి అభివృద్ధిపరచడం వంటివి.. కొన్ని.
దాపరికానికి తావు ఉండని, అంతర సంచాలితంగా ఉండే, స్వేచ్ఛాయుతమైన, నిష్పాక్షికమైన, సురక్షితమైన, విశ్వసనీయమైన సైబర్ స్పేస్ వాతావరణం, అలాగే నూతన ఆవిష్కరణలకు, ఆర్థిక అభివృద్ధికి, వ్యాపార- వాణిజ్యాలకు ఒక చోదక శక్తి లాగా ఇంటర్ నెట్ ను ప్రోత్సహించాలని భారత్, జపాన్ లు కట్టుబడ్డాయి. ఈ కట్టుబాటు ఈ రెండు దేశాల్లోని సంబంధిత దేశీయ చట్టాలకు, అంతర్జాతీయ బాధ్యతలకు, వాటి విస్తృత వ్యూహాత్మక భాగస్వామ్యాలకు అనుగుణంగా ఉంటుంది.
ఎమ్ఒసి ద్వారా ఇరు పక్షాలు.. ఐక్య రాజ్య సమితి సహా అంతర్జాతీయ వేదికలలో సహకారం, ఇన్ఫర్మేషన్ కమ్యూనికేషన్ టెక్నాలజీ  ఉత్పత్తుల సరఫరా వ్యవస్థ సమగ్రత ను దృష్టి లో పెట్టుకొని సర్వోత్తమ పద్ధతులను ప్రోత్సహించే; చర్చలను, వ్యూహాలను పరస్పరం వెల్లడించుకొనే; ప్రభుత్వం నుంచి ప్రభుత్వం పరమైన, వ్యాపారం నుంచి వ్యాపారం పరమైన సహకార మాధ్యమం ద్వారా ఐసిటి మౌలిక సదుపాయాల భద్రతను పటిష్టపరచే; ఇంటర్ నెట్ గవర్నెన్స్ వేదికలలో నిరంతరం సంభాషణలు జరుపుతూ, సంప్రదించుకొంటూ ఆయా వేదికలలో ఉభయ దేశాలకు చెందిన అందరు స్టేక్ హోల్డర్స్ నుంచి క్రియాశీల భాగస్వామ్యాన్ని సమర్థించేందుకు కూడా.. ముందడుగు వేశాయి.
ప్రధాన మంత్రి కార్యాలయం
శ్రీ గురు రామ్ దాస్ జీ ప్రకాశ్ పర్వ్ సందర్భం లో ప్రజల కు శుభాకాంక్షలు తెలిపిన ప్రధాన మంత్రి
శ్రీ గురు రామ్ దాస్ జీ ప్రకాశ్ పర్వ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘ఇతరులకు సేవ చేయడానికి శ్రీ గురు రామ్ దాస్ జీ పెద్ద పీట వేశారు; అలాగే అసమానత్వాన్ని, భేదభావాన్ని వాటి అన్ని రూపాల లోనూ అంతం చేయడానికి ఆయన ప్రాముఖ్యాన్నిచ్చారు. దయాపూరితమైన, సద్భావం కలిగిన సమాజాన్ని ఆవిష్కరించడం కోసం ఆయన చేసిన అన్వేషణ మన అందరికీ ప్రేరణ ను ఇచ్చేదే. శ్రీ గురు రామ్ దాస్ జీ ప్రకాశ్ పర్వ్ సందర్భం లో ఇవే శుభాకాంక్షలు’’ అని ఒక సందేశం లో ప్రధాన మంత్రి పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
వ్యవసాయ బిల్లులపై తప్పుదోవ పట్టించే అపోహలు స్వార్థ ప్రయోజనాల ద్వారా వ్యాప్తి చెందుతున్నాయి: డాక్టర్ జితేంద్ర సింగ్
చిన్న చిన్న రాజకీయ లాభాల కోసం రైతులను రెచ్చగొట్టడానికి ప్రయత్నిస్తున్న కొన్ని స్వార్థ ప్రయోజన శక్తుల ద్వారా వ్యవసాయ బిల్లుల గురించి తప్పుదోవ పట్టించే అపోహలు వ్యాప్తి చెందుతున్నాయని కేంద్ర మంత్రి డాక్టర్ జితేంద్ర సింగ్ ఈ రోజు ఇక్కడ వ్యాఖ్యానించారు.
పార్లమెంటులో మోదీ ప్రభుత్వం తీసుకువచ్చిన బిల్లుల్లో ప్రస్తావించని కొన్ని నిబంధనల పేరిట నిరాధారమైన పుకార్లు వ్యాపించడం హాస్యాస్పదమైన వ్యంగ్యం అని దూరదర్శన్కు ఇచ్చిన వివరణాత్మక ఇంటర్వ్యూలో డాక్టర్ జితేంద్ర సింగ్ పేర్కొన్నారు. ఉదాహరణకు, కనీస మద్దతు ధర  ఆగిపోయిందని నమ్మిస్తూ, రైతులను తప్పుదారి పట్టించడానికి విస్తృత స్థాయిలో ప్రచారం జరుగుతోంది. అయితే బిల్లుల్లో, ఎమ్.ఎస్.పి. విధానానికి సంబంధించి అటువంటి సూచన ఏదీ లేదు, పైగా ఎం.ఎస్.పి. వ్యవస్థ మునుపటిలా కొనసాగుతుందని బిల్లు స్పష్టంగా సూచిస్తోందని, ఆయన వివరించారు.
మరోవైపు, డాక్టర్ జితేంద్ర సింగ్ మాట్లాడుతూ, ప్రభుత్వం తీసుకువచ్చిన వ్యవసాయ బిల్లులు రైతుకు తన పంటను ఎవరికైనా, ఎక్కడైనా, విక్రయించుకునే స్వేచ్ఛను, ఎంపికను ఇవ్వడంతో పాటు, పెద్ద కంపెనీలలో చేరడం ద్వారా ఎక్కువ లాభాలు సంపాయిదించాలనుకుంటే, తద్వారా వ్యవసాయ రంగం యొక్క ప్రజాస్వామ్యీకరణకు దారితీస్తాయని వివరించారు. అదే విధంగా, ఏ బిల్లు లోనూ, మాండీలు ముగుస్తాయన్న ఒక చిన్న సూచన కూడా లేదనీ, మరో మాటలో చెప్పాలంటే, మార్కెట్ వ్యవస్థ మునుపటిలా కొనసాగుతుందనీ, ఆయన స్పష్టం చేశారు. అదేవిధంగా, వ్యవసాయ మరియు ఆహార విధాన కేంద్రం  కూడా అమలులో ఉంటుందని చెప్పారు.
అదేవిధంగా, కాంట్రాక్టు పేరిట పెద్ద కంపెనీల దోపిడీని ఎదుర్కోవలసివస్తుందని చెప్పడం ద్వారా రైతులను రెచ్చగొడుతున్నారని, డాక్టర్ జితేంద్ర సింగ్ ఆరోపించారు. అయితే, దీనికి చాలా విరుద్ధంగా, ఇటివంటి ఏ దోపిడీ నుండైనా రైతులను రక్షించడానికి ఈ బిల్లులో తగిన నిబంధనలు ఉన్నాయని ఆయన స్పష్టం చేశారు.
డాక్టర్ జితేంద్ర సింగ్, ఈ విషయాన్ని మరింత వివరంగా తెలియజేస్తూ, కాంట్రాక్టు మరియు ఒప్పందం రైతులకు నిర్ణీత ధరను పొందటానికి హామీ ఇస్తుందనీ, రైతులు ఎటువంటి జరిమానా లేకుండా ఏ సమయంలోనైనా దీనిని ఉపసంహరించుకోవచ్చుననీ పేర్కొన్నారు.
ఇది మాత్రమే కాదు, డాక్టర్ జితేంద్ర సింగ్ మాట్లాడుతూ, రైతుల భూమిని అమ్మడం, అద్దెకు ఇవ్వడం లేదా తనఖా పెట్టడాన్ని ఈ బిల్లులు స్పష్టంగా నిషేధించాయి. ఎందుకంటే ఒప్పందం పంటలపై ఉంది కానీ, భూమిపై కాదని స్పష్టం చేశారు. అందువల్ల, పెద్ద వ్యాపారవేత్తలు రైతుల భూమిని ఆక్రమించుకుని, వారిని వెట్టి చాకిరీ కూలీలుగా మారుస్తారనే తప్పుడు వాదనను ఆయన ఖండించారు.
బహిరంగ మార్కెట్లో పంటల విక్రయానికి తగిన సురక్షిత విధానాలను కూడా ఈ వ్యవసాయ బిల్లులు అందిస్తాయని డాక్టర్ జితేంద్ర సింగ్ తెలిపారు. ఒక ఉదాహరణను ప్రస్తావిస్తూ, ఒక రైతు దేశంలో ఎక్కడైనా పంటను బహిరంగ మార్కెట్లో విక్రయించడానికి ఎంచుకున్నప్పుడు, పంట కొనుగోలుదారుడు ఒకే రోజున మొత్తం చెల్లింపు చేయడానికి కట్టుబడి ఉండాలి, లేదా విధానపరమైన సమయం అవసరమైతే, మూడు పనిదినాలలో తప్పక చెల్లించవలసి ఉంటుంది. ఒకవేళ ఆ విధంగా చెల్లించని పక్షంలో, కొనుగోలుదారుపై జరిమానా విధించే నిబంధనలు కూడా ఉన్నాయి అని ఆయన తెలియజేశారు.
బిల్లులను వ్యతిరేకిస్తూ, రైతులను రెచ్చగొట్టే వారు వాస్తవానికి, ఈ విషయాన్ని ఎన్నికల సమస్యగా చిత్రీకరించడానికి ప్రయత్నిస్తున్నారని డాక్టర్ జితేంద్ర సింగ్ ఆరోపించారు.
<><><>
(Visitor Counter : 121
ప్రధాన మంత్రి కార్యాలయం
రేవుల నేతృత్వంలో ప్రగతికి.. వాణిజ్య సౌలభ్య కల్పనకు సాంకేతిక పరిజ్ఞాన వినియోగం ఎంతో ఆనందదాయకం
జాతీయ  రవాణా పోర్టల్ సంబంధిత మొబైల్ యాప్ ‘సాగర్ సేతు’ ఆవిష్కరణపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
ఈ అంశంపై కేంద్ర ఓడరేవులు-నౌకాయానం-జలమార్గాల శాఖ మంత్రి సర్బానంద సోనోవాల్ ట్వీట్పై స్పందిస్తూ పంపిన సందేశంలో:
“ఓడరేవుల నేతృత్వంలో అభివృద్ధితోపాటు వాణిజ్య సౌలభ్య కల్పనకు సాంకేతిక పరిజ్ఞానాన్ని సద్వినియోగం చేసుకోవడం ఎంతో ఆనందదాయకం” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
పద్మ అవార్డు గ్రహీతలను అభినందించిన - ప్రధానమంత్రి
ఈ ఏడాది పద్మ అవార్డు గ్రహీతలను ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు శ్రీ మోదీ, సామాజిక మాధ్యమం ద్వారా ఒక ట్వీట్ చేస్తూ, "పద్మ అవార్డులు పొందిన వారందరినీ, చూసి మేము గర్విస్తున్నాము. దేశానికి, ప్రధానంగా, మానవత్వానికి వారు చేసిన సేవలను, భారతదేశం ఎప్పుడూ కీర్తిస్తుంది. వివిధ రంగాలకు చెందిన ఈ అసాధారణ వ్యక్తులు, ఇతరుల జీవితాల్లో గుణాత్మకమైన మార్పులను తీసుకువచ్చారు." అని పేర్కొన్నారు.
ఆర్థిక మంత్రిత్వ శాఖ
క్యాపెక్స్ పై సి.పి.ఎస్.ఈ.ల 3 వ సమీక్షా సమావేశాన్ని నిర్వహించిన - కేంద్ర ఆర్థిక మంత్రి.
ఈ ఆర్ధిక సంవత్సరంలో మూలధన వ్యయంపై సమీక్ష నిర్వహించడానికి గాను, కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, ఈ రోజు, షిప్పింగ్, రోడ్డు రవాణా, రహదారులు, గృహనిర్మాణం, పట్టణ వ్యవహారాలూ, రక్షణ, టెలికమ్యూనికేషన్సు మంత్రిత్వ శాఖల కార్యదర్శులతో పాటు, ఈ మంత్రిత్వ శాఖలకు చెందిన 7 కేంద్ర ప్రభుత్వ రంగ సంస్థల చైర్మన్, మేనేజింగ్ డైరెక్టర్లతో, వీడియో కాన్ఫరెన్సు నిర్వహించారు. కోవిడ్-19 మహమ్మారి నేపథ్యంలో ఆర్థిక వృద్ధిని వేగవంతం చేయడం కోసం కేంద్ర ఆర్థిక మంత్రి వివిధ భాగస్వాములతో జరుపుతున్న వరుస సమావేశాలలో ఇది మూడవ సమీక్షా సమావేశం.
2020-21 ఆర్థిక సంవత్సరంలో ఈ 7 ప్రభుత్వ రంగ సంస్థల మొత్తం క్యాపెక్స్ లక్ష్యం 1,24,825 కోట్ల రూపాయలు. 2019-20 ఆర్థిక సంవత్సరంలో ఈ 7 ప్రభుత్వరంగ సంస్థల మొత్తం క్యాపెక్స్ లక్ష్యం 1,29,821 కోట్ల రూపాయలు కాగా, సాధించినది 1,14,730 కోట్ల రూపాయలు, అంటే 88.37 శాతం. 2019-20 ఆర్థిక సంవత్సరం మొదటి త్రైమాసికంలో సాధించినది 20,172 కోట్ల రూపాయలు  కాగా, 2020-21 ఆర్ధిక సంవత్సరంలో 2020, జూలై వరకు సాధించినది 24,933 కోట్ల రూపాయలు .
2020-21 ఆర్ధిక సంవత్సరం రెండవ త్రైమాసికం ముగిసే నాటికి మూలధన వ్యయంలో 50 శాతం వరకు మూలధన వ్యయాన్ని నిర్ధారించడానికీ, దాని కోసం తగిన ప్రణాళికలను రూపొందించడానికీ, కేంద్ర ప్రభుత్వ రంగ సంస్థల పనితీరును నిశితంగా పరిశీలించాలని, కేంద్ర ఆర్థిక మంత్రి సంబంధిత కార్యదర్శులను కోరారు.
భారత ఆర్థిక వ్యవస్థ వృద్ధిని పెంపొందించడంలో కేంద్ర ప్రభుత్వ రంగ సంస్థల యొక్క ముఖ్యమైన పాత్రను కేంద్ర ఆర్ధిక మంత్రి ప్రస్తావిస్తూ, వారి లక్ష్యాలను సాధించడానికి మెరుగైన పనితీరును ప్రదర్శించాలని ప్రోత్సహించారు. 2020-21 ఆర్థిక సంవత్సరానికి గాను వారికి సమకూర్చిన మూలధన వ్యయాన్ని సరిగ్గా, సకాలంలో ఖర్చు చేయాలని సూచించారు. కోవిడ్-19 ప్రభావం నుండి ఆర్ధిక వ్యవస్థ కోలుకోవడానికి, కేంద్ర ప్రభుత్వ రంగ సంస్థల మెరుగైన పనితీరు, పెద్ద ఎత్తున సహాయపడుతుందని ఆమె అన్నారు.
ముఖ్యంగా కోవిడ్-19 మహమ్మారి కారణంగా వారు ఎదుర్కొంటున్న అవరోధాలను కేంద్ర ప్రభుత్వ రంగ సంస్థలు ఈ సందర్భంగా చర్చించాయి. అసాధారణ పరిస్థితికి అసాధారణ ప్రయత్నాలు అవసరమని ఆర్థిక మంత్రి పేర్కొన్నారు. సమిష్టి ప్రయత్నాలతో, మనం మెరుగైన పనితీరును కనబరచడంతో పాటు, భారత ఆర్థిక వ్యవస్థ మంచి ఫలితాలను సాధించడానికి కూడా సహాయం చేయగలుగుతామని ఆమె సూచించారు.
పార్లమెంటరీ వ్యవహారాలు
సోమవారం  నుంచి పార్లమెంటు వర్షాకాల సమావేశాలు
అక్టోబర్ 1వ తేదీ వరకు వరుసగా 18 రోజుల పాటు సమావేశాలు; సభ ముందుకు 47 అంశాలు
సభ ముందుకు రానున్న పదకొండు ఆర్డినెన్స్ బిల్లులు
సోమవారం  నుంచి పార్లమెంటు వర్షాకాల సమావేశాలు ప్రారంభం కానున్నాయి. ఇవి 17వ లోక్సభ నాలుగో సమావేశాలు, రాజ్యసభ 252వ సమావేశాలుగా నిలవనున్నాయి. ప్రభుత్వ అవసరాలకు అనుగుణంగా, అక్టోబర్ 1వ తేదీ వరకు జరగనున్నాయి.
శని, ఆదివారాలు సహా వరుసగా 18 రోజులు సమావేశాలు జరుగుతాయి. మొత్తం 47 అంశాలు సభలో చర్చకు రానున్నాయి. ఇందులో 45 బిల్లులు, రెండు ఆర్థికాంశాలు ఉన్నాయి.
ఆర్డినెన్స్ బిల్లులు:
 వ్యవసాయ ఉత్పత్తుల అమ్మకాలు, వాణిజ్యం  బిల్లు-2020
 ధరల హామీ, వ్యవసాయ సేవలపై రైతుల  ఒప్పందం-2020
 హోమియోపతి సెంట్రల్ కౌన్సిల్  బిల్లు-2020
 ఇండియన్ మెడిసిన్ సెంట్రల్ కౌన్సిల్  బిల్లు-2020
 అత్యవసర వస్తువుల  బిల్లు-2020
 దివాలా, బ్యాంక్రప్టసీ  సవరణ బిల్లు-2020
 బ్యాంకు వ్యవహారాల నియంత్రణ  బిల్లు-2020
 పన్ను విధింపు, ఇతర చట్టాలు  బిల్లు-2020
 అంటువ్యాధుల  బిల్లు-2020
 మంత్రుల జీతభత్యాల  బిల్లు-2020
 పార్లమెంటు సభ్యుల జీతభత్యాలు, పింఛను  బిల్లు-2020
రెండు సభల్లోని ఏదోక సభలో పెండింగ్లో ఉండి, ఈ సమావేశాల్లో చర్చకు రానున్న మరికొన్ని ముఖ్యమైన బిల్లులు:
 పురుగుమందుల నిర్వహణ బిల్లు-2020
 నేషనల్ కమిషన్ ఫర్ ఇండియన్ సిస్టమ్ ఆఫ్ మెడిసిన్  బిల్లు-2019 
 నేషనల్ కమిషన్ ఫర్ హోమియోపతి  బిల్లు-2019 
 ఆయుర్వేదం బోధన, పరిశోధన సంస్థ బిల్లు-2020 
 ఎయిర్క్రాఫ్ట్  బిల్లు-2020 
 కంపెనీల  బిల్లు-2020
 గర్భధారణపై వైద్య పరిభాష  బిల్లు-2020 
 అద్దె గర్భం  బిల్లు-2020 
 జాతీయ రక్షణ విశ్వవిద్యాలయం బిల్లు-2020
 జాతీయ ఫోరెన్సిక్ సైన్స్ విశ్వవిద్యాలయం-2020
 సమాచార సాంకేతిక చట్ట సంస్థల  బిల్లు-2020 
 అంతర్రాష్ట్ర నదీ జల వివాదాల  బిల్లు-2019 
 ఆనకట్టల భద్రత బిల్లు-2019 
 మేజర్ పోర్టుల అథారిటీ బిల్లు-2020
 సామాజిక భద్రత, సంక్షేమంపై కోడ్ బిల్లు-2019
 వృత్తి భద్రత, ఆరోగ్యం, పని పరిస్థితుల కోడ్ బిల్లు-2019
 పారిశ్రామిక సంబంధాల కోడ్ బిల్లు-2019
ఉభయ సభల ముందుకురానున్న మరికొన్ని కొత్త బిల్లులు:
 బైలేటెరల్ నెట్టింగ్ ఆఫ్ ఫైనాన్షియల్ కాంట్రాక్ట్స్ బిల్లు-2020
 ఫ్యాక్టరింగ్ రెగ్యులేషన్  బిల్లు-2020
 పీఎఫ్ నియంత్రణ, అభివృద్ధి అథారిటీ  బిల్లు-2020
 అనుబంధ, ఆరోగ్య సంరక్షణ వృత్తులపై జాతీయ కమిషన్-2020
 అసిస్టెడ్ రీప్రొడక్టివ్ టెక్నాలజీ  బిల్లు-2020
 దిల్లీ జాతీయ రాజధాని ప్రాంత ప్రభుత్వం  బిల్లు-2020
 విదేశీ భాగస్వామ్యం  సవరణ బిల్లు-2020
 ప్రజా ప్రాతినిధ్యం  బిల్లు-2020
 జువెనైల్ జస్టిస్  సవరణ బిల్లు-2020
 బహుళ రాష్ట్రాల సహకార సంఘాలు  బిల్లు-2020
 జమ్ము, కశ్మీర్ అధికార భాష బిల్లు-2020
ఈ సమావేశాల్లో ఉపసంహరించుకోనున్న కొన్ని బిల్లులు:
 అనుబంధ, ఆరోగ్య సంరక్షణ వృత్తుల బిల్లు-2018
 గనుల  బిల్లు-2011
 అంతర్రాష్ట్ర వలస కూలీలు  సవరణ బిల్లు-2011
 భవనాలు, ఇతర నిర్మాణ కార్మికుల సంబంధిత చట్టాల  బిల్లు-2013
 ఎంప్లాయ్మెంట్ ఎక్సేంజ్  సవరణ బిల్లు-2013
కొవిడ్ పరిస్థితుల్లో జరగనున్న పార్లమెంటు తొలి సమావేశాలివి. ఈ నేపథ్యంలో అన్ని జాగ్రత్త చర్యలు తీసుకుని సమావేశాలు నిర్వహించనున్నారు.
ప్రతిరోజు కేవలం 4 గంటలు మాత్రమే సభ జరుగుతుంది. ఉదయం 9 గంటల నుంచి మధ్యాహ్నం ఒంటి గంట వరకు రాజ్యసభ, మధ్యాహ్నం 3 గంటల నుంచి రాత్రి 7 గంటల వరకు లోక్సభ జరుగుతుంది. తొలిరోజు  మాత్రం, ఉదయం సెషన్లోనే లోక్సభ సమావేశమవుతుంది. ఉభయ సభల్లో సభ్యులు దూరదూరంగా కూర్చుంటారు. గ్యాలరీల్లోనూ సామాజిక దూరం పాటిస్తారు. ఎంపీల హాజరును నమోదు చేయడానికి మొబైల్ యాప్ రూపొందించారు. ఎంపీల సీట్ల మధ్య పాలీ-కార్బన్ షీట్లను అడ్డుగా ఉంచారు. 'జీరో అవర్' ఉంటుంది. నక్షత్ర గుర్తు లేని ప్రశ్నలను టేబుల్ చేస్తారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 49 కోట్లు దాటిన టీకా డోసుల పంపిణీ గత 24 గంటల్లో 58 లక్షల టీకాల పంపిణీ
కోలుకున్నవారి శాతం 97.36%
గత 24 గంటల్లో 44,643 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,14,159; మొత్తం కేసుల్లో 1. 30%
రోజువారీ పాజిటివిటీ 2.72%; 2 నెలలుగా 5% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 49 కోట్లు దాటింది. 57,64,712 శిబిరాల ద్వారా మొత్తం 49,53,27,595 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 57,97,808 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,24,101
|
|
రెండో డోస్
|
|
79,35,738
|
|
కోవిడ్ యోధులు
|
|
మొదటి డోస్
|
|
1,80,22,988
|
|
రెండో డోస్
|
|
1,15,97,454
|
|
18-44 వయోవర్గం
|
|
మొదటి డోస్
|
|
16,97,29,527
|
|
రెండో డోస్
|
|
1,08,07,866
|
|
45-59 వయోవర్గం
|
|
మొదటి డోస్
|
|
10,99,20,377
|
|
రెండో డోస్
|
|
4,15,01,902
|
|
60 ఏళ్ళు పైబడ్డవారు
|
|
మొదటి డోస్
|
|
7,76,34,057
|
|
రెండో డోస్
|
|
3,78,53,585
|
|
మొత్తఁ
|
|
49,53,27,595
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,10,15,844 మంది కోలుకున్నారు. గత 24 గంటలలో 41,096 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.36% అయింది.
గత 24 గంటలలో దేశవ్యాప్తంగా 44,643 కొత్త కేసులు నమోదయ్యాయి. 40 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది..
ప్రస్తుత దేశవ్యాప్తంగా చికిత్సలో ఉన్నవారు 4,14,159 మంది. చికిత్సలో ఉన్న కేసులు మొత్తం పాజిటివ్ కేసులలో 1.30% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 16,40,287 పరీక్షలు జరపగా ఇప్పటిదాకా చేసిన మొత్తం పరీక్షలు 47.65 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.41% కాగా రోజువారీ పాజిటివిటీ 2.72 % అయింది. వరుసగా 60 రోజులుగా ఇది 5% లోపే ఉంటోంది.
ఆరోగ్య, కుటుంబ సంక్షేమ మంత్రిత్వ శాఖ
జాతీయ కొవిడ్-19 టీకా కార్యక్రమంలో ఇప్పటివరకు 100.59 డోసులు నిర్వహణ
గత 24 గంటల్లో 61 లక్షలకుపైగా టీకా డోసులు నిర్వహణ
98.16 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 15,786 కొత్త కేసులు నమోదు
క్రియాశీల కేసుల సంఖ్య 1,75,745; ఇది 232 రోజుల కనిష్ట స్థాయి
వారపు పాజిటివిటీ రేటు  గత 119 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 100.59 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 61,27,277 డోసులతో కలిపి, 100.59 కోట్ల డోసులను  టీకా కార్యక్రమం అధిగమించింది. 99,59,884 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,77,821
|
|
రెండో డోసు
|
|
91,18,567
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,68,689
|
|
రెండో డోసు
|
|
1,56,36,899
|
|
18-44 ఏళ్ల వారు
|
|
మొదటి డోసు
|
|
40,22,21,442
|
|
రెండో డోసు
|
|
11,99,53,006
|
|
45-59 ఏళ్ల వారు
|
|
మొదటి డోసు
|
|
17,06,81,028
|
|
రెండో డోసు
|
|
8,90,38,061
|
|
60 ఏళ్లు పైబడినవారు
|
|
మొదటి డోసు
|
|
10,74,03,593
|
|
రెండో డోసు
|
|
6,27,71,243
|
|
మొత్తం
|
|
1,00,59,04,580
గత 24 గంటల్లో 18,641 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,35,14,449 కు పెరిగింది.
దేశవ్యాప్త రికవరీ రేటు 98.16 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 117వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 15,786 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,75,745 గా ఉన్నాయి. ఇది 232 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,24,263 పరీక్షలు చేశారు. దేశవ్యాప్తంగా ఇప్పటివరకు 59.70 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.31 శాతంగా ఉంది. గత 119 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.19 శాతంగా ఉంది. రోజువారీ పాజిటివిటీ రేటు గత 53 రోజులుగా 3 శాతం కంటే తక్కువగా, 136 రోజులుగా 5 శాతం కంటే తక్కువగా నమోదవుతోంది.
ఆర్ధిక వ్యవహారాల మంత్రివర్గ సంఘం
ఇనీశియల్పబ్లిక్ ఆఫర్ మాధ్యమం ద్వారా ఎక్స్ పోర్ట్ క్రెడిట్ గ్యారంటీ కార్పొరేశన్ లిమిటెడ్ను స్టాక్ ఎక్చేంజ్ లో నమోదు చేసేందుకు ఆమోదం తెలిపిన మంత్రిమండలి
నమోదు కానటువంటి సిపిఎస్ఇ గా ఉన్న మెసర్స్ ఎక్స్ పోర్ట్ క్రెడిట్ గ్యారంటీ కార్పొరేశన్ లిమిటెడ్  సెబి యొక్క  నిబంధన లు, 2018 పరిధి లో ఇనీశియల్ పబ్లిక్ ఆఫర్  మాధ్యమం ద్వారా స్టాక్ ఎక్చేంజ్ లో నమోదు చేయడానికి గౌరవనీయ ప్రధాన మంత్రి శ్రీ నరేంద్ర మోదీ అధ్యక్షతన గల ఆర్థిక వ్యవహారాల మంత్రివర్గ సంఘం ఆమోదం తెలిపింది.
ఎగుమతుల కు క్రెడిట్ రిస్క్ ఇన్ శువరన్స్ మరియు సంబంధి సేవల ను అందించి ఎగుమతుల యొక్క పోటీతత్వాన్ని మెరుగు పరచాలి అనే ఉద్దేశ్యం తో ఏర్పాటు చేసిన ఇసిజిసి లిమిటెడ్ భారత ప్రభుత్వ సంపూర్ణ యాజమాన్యం లో ఉన్నటువంటి ఒక సిపిఎస్ఇ . ఈ కంపెనీ తన మేక్సిమమ్ లయబిలిటీస్  ను ఇప్పుడున్న 1.0 లక్ష కోట్ల రూపాయల స్థాయి నుంచి పెంచుకొని, 2025-26 కల్లా 2.03 లక్షల కోట్ల రూపాయలు గా చేసుకోవాలని లక్ష్యం గా పెట్టుకొన్నది.
ఇసిజిసి లిమిటెడ్  నమోదు కావడం వల్ల, కంపెనీ తాలూకు వాస్తవిక విలువ వెలుగు లోకి వస్తుంది. అంతేకాకుండా, కంపెనీ యొక్క ఎక్విటి హోల్డింగ్ లో సార్వజనిక భాగస్వామ్యానికి ప్రోత్సాహాన్ని ఇవ్వడం వల్ల ‘మంది కి యజమానత్వా’న్ని కట్టబెట్టేందుకు కూడా ఊతం లభిస్తుంది. అలాగే పారదర్శకత్వం, జవాబుదారుతనం మరింత గా పెరగడం వల్ల కార్పరిట్ గవర్నన్స్ ను సైతం ప్రోత్సహించినట్లు అవుతుంది.
లిస్టింగ్ ప్రక్రియ తో ఇసిజిసి కి మార్కెటు నుంచి, లేదా అదే ఐపిఒ మాధ్యమం ద్వారా, లేదా అటు తరువాత ఫాలో-ఆన్ పబ్లిక్ ఆఫర్  మాధ్యమం ద్వారా తాజా గా మూలధనాన్ని పోగేసుకోవడానికి మార్గం సుగమం అయ్యే ఆస్కారం ఉంది. తత్ఫలితం గా మేక్సిమమ్ లయబిలిటీ ని పెంచుకోవడం లో కూడాను కంపెనీ కి తోడ్పాటు అందగలదు.
డిసిన్వెస్ట్ మెంట్ వల్ల ప్రాప్తించే రాశి ని సామాజిక రంగం లోని పథకాల కు ఆర్థిక సహాయం చేయడం కోసం వినియోగించడం జరుగుతుంది.
మంత్రిమండలి
ప్రధానమంత్రి కిసాన్ సమ్మాన్ నిధి  కింద లబ్ధిదారులకు ఆధార్ సమాచార నమోదు నుంచి సడలింపు ప్రతిపాదనపై కేంద్ర మంత్రిమండలి ఆమోదం
ప్రధానమంత్రి కిసాన్ సమ్మాన్ నిధి  కింద లబ్ధిదారులకు నిధులు విడుదలకు సంబంధించి వారు తమ ఆధార్ సమాచారాన్ని తప్పనిసరిగా నమోదు చేసుకోవాలన్న నిబంధనను సడలించే ప్రతిపాదనకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ పథకం కింద కొన్ని భూమిగల కుటుంబాలకు ఆదాయ మద్దతు కింద కొన్ని మినహాయింపులతో ఏటా రూ.6000 అందుతాయి. దీన్ని నాలుగు నెలలకొకసారి రూ.2000 వంతున ఏడాది వ్యవధిలో మూడుసార్లు ప్రత్యక్ష లబ్ధి బదిలీ  విధానంలో ప్రభుత్వం నేరుగా వారి బ్యాంకు ఖాతాలలో జమచేస్తుంది. ఈ మేరకు ఇప్పటికే 2018 డిసెంబరు-2019 మార్చి, 2019 ఏప్రిల్-జూలై నెలలకు సంబంధించి నమోదిత ఆధార్ సమాచారం ప్రాతిపదికన తొలి, మలి వాయిదాల సొమ్ము అందుకున్న లబ్ధిదారులకు 2019 ఆగస్టు 1 తర్వాత మూడో వాయిదా నుంచి ఈ సడలింపు అమలవుతుంది. అయితే, 2019 ఏప్రిల్-జూలై నెలలకు సంబంధించి తొలి వాయిదా అందుకున్నవారికి 2019 ఆగస్టు 1 తర్వాత రెండో వాయిదా నుంచి కూడా ఆధార్ సమాచారం ప్రాతిపదికనే విడుదలవుతుంది. అంతేకాకుండా 2019 ఆగస్టు 1 తర్వాత తొలి వాయిదాను అందుకున్న లబ్ధిదారులకు ఆ తర్వాతి వాయిదాలు ఆధార్ సమాచారం ప్రాతిపదికగానే విడుదలవుతాయి. ఇక అసోం, మేఘాలయ, జమ్ముకశ్మీర్ వంటి రాష్ట్రాల్లో ఆధార్ నమోదు తగినమేర పూర్తికానందువల్ల ఆయా రాష్ట్రాల రైతులకు 31.03.2020 వరకూ ఈ నిబంధన నుంచి పూర్తి మినహాయింపు ఉంటుంది.
(అయితే, ఆధార్ సమాచార నమోదు ప్రక్రియ నిర్దేశించిన మేరకు 2019 ఆగస్టు 1నాటికి వందశాతం సాధ్యంకాలేదు. రబీ పంటల సాగుకు రైతులు సమాయత్తం అవుతున్న కారణంగా పొలం దున్నడానికి, నీరు పెట్టడానికి, పరికరాలు సమకూర్చుకోవడానికి, విత్తనాల కొనుగోలుతోపాటు ఇతరత్రా పొలం పనులకోసం వారికి ఈ సమయంలో డబ్బు అవసరం చాలా ఉంటుంది. దీనికితోడు ఇటీవలే పండుగల కాలం మొదలు కావడంతో అవసరాలు మరింత పెరిగాయి. ఫలితంగా రైతు కుటుంబాల ఆర్థిక పరిస్థితిపై ఒత్తిడీ పెరిగింది. ఈ నేపథ్యంలో ఆధార్ సమాచారం నమోదు కానందువల్ల అలాంటి లబ్ధిదారులకు నిధుల విడుదల ఆలస్యమై రైతులలో అసంతృప్తి, ఆందోళన పెరిగిపోతాయి. అందువల్ల 2019 ఆగస్టు 1నాటికి ఆధార్ నమోదు పూర్తికావాలన్న నిబంధనను 2019 నవంబరు 30వరకూ ప్రభుత్వం సడలించింది. దీంతో నిధులను సత్వరం విడుదల చేసి, పెద్ద సంఖ్యలో రైతు కుటుంబాల అవసరాలు తీర్చే వీలు కలుగుతుంది. ఆ మేరకు 2019 డిసెంబరు 1 నుంచి ఆధార్ సమాచారం నమోదైనవారికి మాత్రమే తదుపరి లబ్ధి అందుతుంది. తదనుగుణంగా ప్రభుత్వం ఆధార్ సమాచార నమోదుకు తగిన చర్యలు తీసుకుంటుంది.
నేపథ్యం:
కేంద్ర ప్రభుత్వం ప్రవేశపెట్టిన ప్రధానమంత్రి కిసాన్ సమ్మాన్ నిధి  భూమిగల రైతులకు ఆదాయ మద్దతు ఇవ్వడానికి ఉద్దేశించబడింది. దీనికింద కొన్ని మినహాయింపులకు లోబడి ఏటా రూ.6000 వంతున ప్రభుత్వం సాయం అందిస్తుంది. దీన్ని నాలుగు నెలలకు ఒకసారి రూ.2000 వంతున మూడుసార్లు ప్రత్యక్ష లబ్ధి బదిలీ  విధానంలో నేరుగా వారి బ్యాంకు ఖాతాలలో జమచేస్తుంది. ఈ మేరకు తొలి వాయిదా కింద 6,76,76,073 మంది, రెండో వాయిదా కింద 5,14,27,195 మంది, మూడో వాయిదా కింద 1,74,20,230 మంది వంతున లబ్ధిదారుల కోసం రూ.27000 కోట్లకుపైగా నిధులను ఇప్పటికే విడుదల చేసింది.